অ্যাট দ্য বিচ এলএ

অ্যাট দ্য বিচ, লস অ্যাঞ্জেলেস (সংক্ষেপেঃ এটিবিএলএ ) সংস্থা প্রতিবছর গ্রীষ্মে লস অ্যাঞ্জেলেসে অনুষ্ঠিত কৃষ্ণাঙ্গ  সমকামী পুরুষদের প্রাইড ইভেন্টের প্রচার এবং পরিচালনা করে।  অ্যাট দ্য বিচ এক বার্ষিক উৎসব উদযাপন যা কৃষ্ণাঙ্গ সমকামী মানুষরা পালন করে, এটি লস অ্যাঞ্জেলসের পশ্চিম উপকূলবর্তী অঞ্চলের কৃষ্ণাঙ্গ সমকামী সম্প্রদায়ের সর্ববৃহৎ অনুষ্ঠান। 

 ইতিহাস 
১৯৮৮ সালে ক্যালিফোর্নিয়ার লস অ্যাঞ্জেলেস কিছু সংখ্যাক সমকামী কৃষাঙ্গ পুরুষেরা অ্যাট দ্য বিচ এলএ -এর ভিত্তিপ্রস্তর স্থাপন করে। কৃষ্ণাঙ্গ সমকামী পুরুষেরা উপলব্ধি করেছিল যে বৃহত্তর সমকামী সম্প্রদায়ের মানুষরা  তাদেরকে সামাজিকভাবে প্রত্যাখ্যান করছে। বৃহত্তর কৃষ্ণাঙ্গ এবং সমকামী সম্প্রদায়েরা তাদের সমাজে অন্তর্ভুক্ত করতে অস্বীকৃতি জানায়, এই ব্যক্তিরা কৃষ্ণাঙ্গ সমকামী পুরুষ হিসাবে তাদের পরিচয় উদযাপন এবং উপভোগ করতে আগ্রহী ছিল। তারা লস অ্যাঞ্জেলেস মহানগর থেকে কয়েক মাইল দূরে মালিবু পয়েন্ট ডুন  নামক এক সমুদ্র সৈকতে একটি ছোট সমাবেশের আয়োজন করে। জনসাধারণের ভিড় থেকে দূরে, এই সমুদ্র সৈকত তাদের উৎসব উদযাপনের জন্য আদর্শ ছিল। তাদের এই আয়োজিত সমাবেশ বিশাল সাফল্য পায় এবং পরতে বিশ্বব্যাপী কৃষ্ণাঙ্গ সমকামী পুরুষেরা এই সম্মেলনে যোগদান শুরু করে।

 বর্তমান 
এই অনুষ্ঠানটি বর্তমানে লা ব্ল্যাক প্রাইড  নামে পরিচিত। পশ্চিম মার্কিন যুক্তরাষ্ট্রের কৃষ্ণাঙ্গ লিজিবিটিকিউ গোষ্ঠীর সবচেয়ে জনপ্রিয় এবং দীর্ঘতম চলমান উৎসব এটি। তবে, সাম্প্রতিক বছরগুলিতে এই অনুষ্ঠানে উপস্থিতি এবং আগ্রহ উল্লেখযোগ্যভাবে হ্রাস পেয়েছে। তার মূল কারন এই যে, স্থানীয় কৃষ্ণাঙ্গরা স্বচ্ছল জীবনযাত্রার জন্য অথবা কৃষ্ণাঙ্গ সংস্কৃতির বৃহত্তর উপস্থিতির সন্ধানে মার্কিন যুক্তরাষ্ট্রের পশ্চিম থেকে পূর্ব দিকে রাজ্যগুলিতে অভিবাসিত হচ্ছে।  

 তথ্যসূত্র 

বিষয়শ্রেণী:১৮৮৮-এ ক্যালিফোর্নিয়ায় প্রতিষ্ঠিত
বিষয়শ্রেণী:লস অ্যাঞ্জেলেস ভিত্তিক সংগঠন